На основу члана 33. сатав 2. Закона о јавној својини („Службени гласник РС“, бр. 72/11 и 88/13 ), чланова 9. и 61. Пословника о раду Општинског већа ( „Службени гласник општине Лајковац“, бр. 11/08), а по предлогу председника општине Лајковац и Закључка донетог од стране Општинског већа општине Лајковац, број : 06-102/2015-III од 09.12.2015 године, Комисија за продају ЕЕ-отпада именована решењем од стране начелника општинске управе општине Лајковац, објављује

**ЈАВНИ ОГЛАС**

**ЗА ПРИКУПЉАЊЕ ПИСАНИХ ПОНУДА ЗА ПРОДАЈУ ЕЛЕКТРИЧНО –ЕЛЕКТРОНСКЕ**

**ОПРЕМЕ (ЕЕ-ОТПАД) ОПШТИНСКЕ УПРАВЕ ОПШТИНЕ ЛАЈКОВАЦ**

ОГЛАШАВА СЕ

прикупљањем писаних понуда заинтересованих понуђача.

Предмет продаје: расходована електрично-електронска опрема(ЕЕ-отпад), Општинске управе општине Лајковац, по спецификацији која је саставни део овог огласа.

Право учешћа на јавној продаји имају сва правна лица која поседују одобрење за сакупљање, транспорт и рециклажу електрично-електронске опреме (ЕЕ-отпад) на територији Републике Србије издато од надлежног органа у складу са законом.

Понуде слати у затвореној коверти са назнаком“ ПОНУДА НА ЈАВНИ ОГЛАС ЗА ЕЕ-ОТПАД-

НЕ ОТВАРАТИ“, на адресу Општинска управа општине Лајковац, Омладински трг бр. 1, 14224 Лајковац, или лично доставити на писарницу на горе поменутој адреси у року од осам дана од дана објаве огласа, а најкасније до 04.03.2016 године до 10 часова.

Отварање понуда је 04.03.2016 године у 12,00 часова, први спрат – мала сала Градске куће, ул. Омладински трг 1, Лајковац.

Предмет продаје могуће је погледати радним данима од 10,00 до 12,00 часова, у дане рока за подношење понуда.

Предмет продаје је облкован по категоријама ЕЕ-отпада,

 **КАТЕГОРИЈА 2**- МАЛИ КУЋНИ АПАРАТИ ( ВЕНТИЛАТОРИ, УСИСИВАЧИ И ДР...)

**КАТЕГОРИЈА 3**- ОПРЕМА ЗА ИНФОРМИСАЊЕ И ТЕЛЕКОМУНИКАЦИЈУ (РАЧУНАРИ, ШТАМПАЧИ, МОНИТОРИ, ТАСТАТУРЕ, КОПИРИ, ТЕЛЕФОНСКИ АПАРАТИ, МОБИЛНИ И ОСТАЛИ ПОТРОШНИ..)

**КАТЕГОРИЈА 4-** ОПРЕМА ШИРОКЕ ПОТРОШЊЕ( РАДИО, ТВ АПАРАТИ И ДР....)

**КАТЕГОРИЈА 5-** ОПРЕМА ЗА ОСВЕТЉЕЊЕ ( ФЛУО ЦЕВИ, ПАНИКС ЛАМПЕ, ШТЕДЉИВЕ СИЈАЛИЦЕ И ОСТАЛИ ПОТРОШНИ МАТЕРИЈАЛ)

Минимална понуђена цена по једном килограму је **20,00 динара.**

Поднета документација се доставља у оригиналу или овереној копији, не старија од шест месеци пре дана објављивања огласа за јавно надметање.

Садржај понуде:

\*Назив, адреса,телефон (фиксни, мобилни и факс), е-мејл и основни подаци о понуђачу и особи задуженој за контакт и за потписивање уговора.

\* Доказ издат од надлежног државног органа о испуњењу услова и праву за обављање делатности сакупљања, транспорта и рециклаже електрично- електронске опреме(ее отпад) на територији Републике Србије.

\* Износ понуде изражену у динарима у складу са овим огласом.

\* Услове и рок преузимања робе утврдиће се уговором о продаји у року од 5 дана од дана избора најповољнијег понуђача.

\* Рок плаћања изражен у календарским данима од дана записничког преузимања робе, али не дужи од 15(петнаест) дана.

Критеријум за избор најповољније понуде; највећа понуђена цена.

Трошкови преузимања, мерења и транспорта падају на терет купца.

Уговором о купопродаји биће ближе уређени права и обавезе уговорених страна при преузимању предмета продаје,и пратеће документације у вези кретања ее-отпада.

Оглас за јавну продају биће објављен на сајту Општине Лајковац и листу „Напред“-Ваљево.

Лице овлашћено за контакт Вера Ивковић, члан Комисије тел: 014/34-32-760, локал 125.